210 
vallo separatur; petalaque carinalia invicem saepe admodum cohaerent. In 
nonnullis Leguminosis (Labichea) calyx et corolla tetramerae manent, quod 
forsan non perductae duplicationi adscribere liceret; in Tamarindo sepala 2 
cohaerere dicuntur, quod eodem modo forsan explicandum. Tendentia ad 
symmetricam partium dispositionem jam in Polanisia conspicua; perficiatur 
haec amplius in Moringa. de cujus affinitate cum Capparideis ex una parte, 
cum Leguminosis ex altera vix adsit dubium. Stamina ah interiore extror- 
sum progrediente ordine nasci, Capparideis, Oxalideis et forsan omnibus 
affinibus commune; stamina hoc modo nunc definita, nunc indefinita pro- 
venire, plura quoque monstrant exempla. Pistillum in Capparideis, ut in 
Oxalideis et Leguminosis, quoad magnam partem ab ipso disco excavato 
formari videtur; carpellis propriis tantum apicem constituentibus. Gemmu- 
las Capparidearum vidi nunc epitropas ut in Oxalideis, Cruciferis, Legumi- 
nosis; nunc heterotropas ut in aliis Leguminosis. Nec in fructus seminumque 
structura differentias alias video, quam quas intra eandem quoque familiam ha- | 
bemus. Si enim in nonnullis Capparideis fructus numerosis carpellis con- 
stitutos considerare liceat, in aliis duobus constant; nec igitur video cur 
non ad unum in flore symmetrico reducerentur. A gemmulis anatropis et 
hemianatropis ad campylotropas et amphitropas omnes gradus percurrunt, 
embryonem in illis rectum, in his plus minus curvatum evolventes. Albu- 
men nunc adest, nunc deficit. — Inter Cajiparideas, quae observavi, Tovaria 
quae accuratius examinatur digna mihi adparuit. Ut Tropaeolum, ita haec 
monstrat, numerum 4- ium et quinarium intra eundem florem obvenire pos- 
se; dum vero in Tropaeolo verticilli florales exteriores sunt pentameri, sta- 
minibus bis quaternatis, in Tovaria verticilli exteriores 4-narii (senarii) 
sunt, pistillo pentamero ("stigma 5-lobum, et placentae 5 io medio obviae, 
pistillum 5-loculare efficientes); Itesedaceae pari modo saepe numero 5- 
nario partium floris insignes, in vicinia Cruciferarum et Capparidearum di- 
sponuntur. His exemplis itaque differentia, quae in numero partium adest 
inter typum Cruciferarum*, Capparidearum et Leguminosarum, fere tollitur. ' 
Alio respectu mihi quam maxime convenire videntur, ita ut easdem unius 
ejusdemque typi meras modificationes esse, comparatione perducta fere ad 
oculos demonstrari posse putarem. 
Gemmularum positio in Tovaria quoque admodum insignis; placentae 
lamina membranacea cum pariete ovarii junctae, axem versus dilatantur ita 
ut sectionem transversalem fere 3-angularem offerant; a margine placen- 
tarum exeunt funiculi bis curvati, ita ut gemmulae placentarum vicinarum 
latere rapheos adproximantur, micropylen versus placentam tendentes. — 
In opere laudato Voy. de la Bonite plures Capparideae depinguntur, quibus | 
dispositionem gemmularum prorsus insolitam tributam video. Au gemmu- 
lae ita revera positae? .4n plantae ipsae a Capparideis removendae et in vi- _ 
cinia Sterculiacearum disponendae? Fieri enim posse suspicor, ut Stercu- 
liaceae et Capparideae in nonnullis formis adspectum subsimilem monstra 
rent, licet revera affinitate haud propinquae forent. 
